खेसारी लाल यादव के साथ सपना चौधरी ने डांस कर बरपाया कहर, बार-बार देखा जा रहा है Video  
खेसारी लाल और सपना चौधरी ने किया धमाकेदार डांस
दोनों का डांस वीडियो सोशल मीडिया पर हुआ वायरल
वीडियो में सपना और खेसारी की जोड़ी रही धमाकेदार
हरियाणवी डांसिंग क्वीन सपना चौधरी (Sapna Choudhary) हों या भोजपुरी सिनेमा (Bhojpuri Cinema) के सुपरस्टार खेसारी लाल यादव (Khesari Lal Yadav), दोनों का ही जलवा हमेशा सोशल मीडिया पर कायम रहता है. अपने डांस से सपना चौधरी  (Sapna Choudhary) और खेसारी लाल यादव (Khesari Lal Yadav) हमेशा अपने फैंस का दिल जीतते हैं. हाल ही में दोनों का एक वीडियो भी सबका ध्यान खींच रहा है. इस वीडियो में दोनों साथ में ठुमके लगाते दिखाई दे रहे हैं, जिसे देखकर किसी का भी मन उनके साथ थिरकने के लिए कर सकता है. वैसे तो यह वीडियो किसी इवेंट का है, लेकिन इसने सोशल मीडिया पर भी खूब सुर्खियां बटोरी हैं. 
#sapnachoudhary #sapnachaudhary #khesarilalyadav #bhojpuri #bihar #bjp #desi #bhojpurisong #haryanvi
A post shared by  DESI QUEEN  (@isapnachaudhary) on Jul 21, 2019 at 5:43am PDT
वीडियो में सपना चौधरी (Sapna Choudhary) और खेसारी लाल यादव  (Khesari Lal Yadav) भोजपुरी गाने पर मस्ती में डांस कर रहे हैं. अकसर हरियाणवी गानों पर थिरकने वाली सपना चौधरी ने इस वीडियो में भोजपुरी गानों पर भी खूब कहर बरपाया है और तो और इवेंट के दौरान दोनों के डांस स्टेप्स और मूव्स भी तारीफ के लायक हैं. वीडियो में जहां एक तरफ सपना चौधरी ऑरेंज सूट में नजर आ रही हैं तो वहीं खेसारी लाल यादव ने ब्लैक टी-शर्ट पहनी हुई है. 
@itssapnachoudhary with @khesari_yadav.... #sapnachoudhary #sapnachaudhary #khesarilalyadav #bhojpuri
A post shared by  DESI QUEEN  (@isapnachaudhary) on May 20, 2019 at 10:25pm PDT
इससे पहले सपना चौधरी (Sapna Choudhary) और खेसारी लाल यादव (Khesari Lal Yadav) का एक और डांस वीडियो सोशल मीडिया पर वायरल हो रहा था. इस वीडियो में भी दोनों साथ में भोजपुरी गाने (Bhojpuri Song) पर ठुमके लगा रहे थे. दोनों के वीडियो देखकर लगता है कि यह जोड़ी धमाके के लिए काफी है.
बता दें कि सपना चौधरी (Sapna Choudhary) हरियाणा की डांसिंग क्वीन हैं तो वहीं खेसारी लाल यादव (Khesari Lal Yadav) भोजपुरी सिनेमा के किंग हैं. सपना चौधरी और खेसारी लाल यादव दोनों को ही उनके जबरदस्त गाने और शानदार डांस के लिए खूब जाना जाता है. हरियाणा की सुपरस्टार सपना चौधरी की लोकप्रियता बिग बॉस 11 में आने के बाद अपने सातवें आसमान पर पहुंच गई, वहीं खेसारी लाल यादव ने भी अपनी भोजपुरी फिल्मों और गाने से सबका खूब दिल जीता है. खेसारी लाल यादव को युट्यूब का किंग भी माना जाता है. सावन के मौके पर खेसारी लाल यादव हमेशा अपने नए बोल बम गानों के साथ नजर आते हैं.